Page:Whole proceedings of Jockey and Maggy's courtship.pdf/12



Now, tho' all the ceremonies of Jockey and Maggy's wedding were ended, when they were fairly beddet before a wheen rattling unruly witnesses who dang down the bed aboon them, the battle still increased, an John's wark turned out to be very wonderful, for he made Janet, that was His mither's servant lass the last year, grow like an elshin hast, and got his ain Maggy wi' bairn forbye. The hamshaughs were very great untill auld uncle Rabby came in to redd them; and a sturdy auld fellow he was, stood lively with a stiff rumple, and by strengh of his arms rave them aye sundry, flingen the tane east and the tither west, till they stood a'round about like as many forsoughen cocks, and no ane durst steer anither for him; Jockey's mither was cad o'er a kist, an brogit a' her hips on a roun' heckle! up she gat, and running to fell Maggy's mither wi' the laddle, swearing she was the mither of a' the mischief that happenned; Uncle Rabby ran in between them; he having a muckle lang nose like a trumpet, she recklessly came o'er his lobster neb a drive wi' the laddle, till the blood came, an ran down his auld grey beard, an hung like snuffy bubbles at it! O then he gaed wud an looked as waefu' like as he had been a todlowrie cam frae worrying the lambs, wi' his